Silmien laserkirurgian riskit ja tulokset - Turun Silmäexpertit\nRiskitöntä lääketieteellistä leikkausta – kirurgiaa – ei ole olemassakaan. Haluamme informoida asiakkaitamme sekä laserleikkausten tuloksista että mahdollisista riskitekijöistä.\nExcimer-laserleikkauksia on maailmassa tehty vuodesta 1987 lähtien. Vuosittain maailmassa tehdään yli kolme miljoonaa toimenpidettä, joista Euroopassa yli 500 000. Leikatuista potilaista yli 97 % on päässyt kokonaan eroon silmälaseista, jos likinäköisyys on ollut alle -6 dioptriaa. Minna Sandberg-Lallin potilailla tulokset ovat olleet tätäkin paremmat, silmälaseistaan on päässyt eroon 99 % potilaista, jos lähtöarvo on ollut alle -10.0 D.\nTavoitteena leikkauksissa on ajokorttinäkö. Tällöin näöntarkkuus on 0.5 (ajokorttinäkö) tai parempi ilman lasikorjausta. Toisinaan päästään jopa parempaan näöntarkkuuteen kuin parhaalla silmälasikorjauksella ennen leikkausta varsinkin nyt uuden teknologian avulla, jossa voidaan korjata korkeamman asteen taittovirheitäkin kuin mitä sanka- tai piilolaseilla on voitu korjata.\nJos halutaan 1.0:n näöntarkkuutta, lasikorjaus saattaa olla tarpeen. Leikkausta pidetään onnistuneena, jos potilas näkee leikkauksen jälkeen ajokorttiin oikeuttavalla tarkkuudella ilman silmälaseja.\nNäön lopullinen tavoitearvo saavutetaan LASIK-leikkauksen jälkeen noin yhdessä – kolmessa kuukaudessa, PRK:ssa, FLOW:ssa ja LASEKissa 3-9 kk:ssa. LASIK-toimenpiteen jälkeen näöntarkkuus on kohtalainen jo seuraavana päivänä, muissa menetelmissä noin viikon kuluttua.\nTurun Silmäexperttien silmäkirurgi Minna Sandberg-Lall on tehnyt vuodesta 1997 tuhansia excimer-laserleikkausta eli 2/3 Turussa tehdyistä silmien excimer- laserleikkauksista. Tiedot jokaisesta leikkauksesta ja kontrollikäynnistä tallennetaan tietokoneelle. Näin saadaan tilastotietoja leikkausten tuloksista, ja voidaan luotettavasti arvioida millä todennäköisyydellä silmälaseistaan pääsee eroon.\nPluslaseistakin pääsee eroon\nKaukotaitteisilla alle +2.0 D:n leikkauksissa ns. ajokorttinäön tavoitearvoon on vuoden kuluessa leikkauksesta päässyt 99 % LASIKilla. Kun taittovirhe on ollut välillä +2.0 – +4.0 D 98 % pääsee LASIKilla eroon laseistaan. Yli +4.0 D:n leikkauksissa ajokorttinäköä vastaavaan tavoitearvoon on päässyt 90 % LASIK potilaista.\nLASIKilla hyviä tuloksia\nTutkimusten mukaan yli 90 % saavuttaa +/- 1.0 D:n näöntarkkuuden (ns. ajokorttinäkö), vaikka taittovirhe on yli -6.0 diopteria. Tulokset ovat erinomaisia aina -12-15.0 ja +6.0 diopteriin saakka. Jos tavoitearvosta jäädään merkittävästi, uusintaleikkaus voidaan tehdä jo 2-3 kuukauden kuluttua ensimmäisestä leikkauksesta.\nRiskitöntä lääketieteellistä leikkausta ei ole olemassakaan. Haluamme, että asiakkaillemme on selkeää sekä laserkirurgian riskit että tulokset. Huomaathan, että laserleikkaus ei vaikuta silmien muiden sairauksien kehittymiseen tai niiden hoitoon.\nLaserleikkaus ei edistä tai estä muiden silmäsairauksien, kuten harmaakaihin, silmäpainetaudin, silmäpohjarappeuman tai verkkokalvoirtauman kehittymistä. Laserleikkaus ei myöskään ole este näiden sairauksien hoidolle, kuten esimerkiksi harmaakaihileikkaukselle. Laserleikkaus ei myöskään heikennä silmän iskunkestävyyttä eikä muutenkaan vaurioita silmää.\nHaavanparanemisreaktion vaikutus lopulliseen taittovoimaan\nSuurin osa asiakkaistamme näkee leikkauksen jälkeen ilman silmälaseja yhtä hyvin tai paremmin kuin silmälaseilla ennen leikkausta. Silmän taittoarvon stabiloitumista kannattaa odottaa muutama kuukausi leikkauksen jälkeen. Joskus tarvitaan uusintaleikkaus, jos haluttua taittovoimaa ei ensimmäisen leikkauksen jälkeen saavuteta esim. haavan paranemisreaktion seurauksena.\nTyytyväisyystakuulla takaamme uusintaleikkauksen takuuhintaan 5 vuotta leikkauksesta haavanparanemisreaktiosta johtuvan taittovoiman ylikorjaantumis- tai alikorjaantumistapauksissa. Turun Silmäexperttien silmäkirurgi Minna Sandberg-Lallin potilaista uusintaleikkaus on tehty vain noin kahdelle prosentille hänen useista tuhansista leikkaamistaan silmästä. Tulosta voidaan pitää erinomaisena, sillä kansainvälisten tutkimusten mukaan uusintaleikkausten tarve on keskimäärin jopa n. 10-20% .\nTavallinen sivuvaikutus on silmien kuivuminen ensimmäisten kuukausien aikana leikkauksen jälkeen, mikä ilmenee roskan tunteena silmässä. Leikkauksen yhteydessä laitamme tätä vaivaa lievittämään alaluomen kyynelpisteeseen kolmessa kuukaudessa itsestään sulavan kyyneltietulpan. Lisäksi suosittelemme kostutustippojen käyttöä 3-6 kk leikkauksen jälkeen. Kun ostat kolmen kuukauden annoksen kostutustuotteita, saat ne hieman halvemmalla kuin yksitellen ostettaessa. Suosittelemme Blink Intensive Tears Plus-geelitippoja sekä nestemäisempiä BioDrop MD Plus- ja BioDrop-kostutustippoja. Lisäapuna on hyvä käyttää Membrasin -tyrniöljykapseleita ja BioDrop MD Spray-suihketta silmille. Kaikkia tuotteita saa optikkoliikkeestämme ja nettikaupastamme.\nHämärässä ja pimeässä näkeminen voi leikkauksen jälkeen olla tilapäisesti jonkin verran heikompaa kuin ennen leikkausta, mikä ilmenee ylimääräisten valorenkaiden näkemisenä tai häikäistymisenä. Vaiva häviää yleensä 3-12 kuukauden kuluessa. Turun Silmäexperteissä on käytössä alansa huippua edustava AMARIS 750S excimer laser, joka aiheuttaa mahdollisimman vähän hämäränäköongelmia, koska laserointiprofiili räätälöidään kunkin potilaan sarveiskalvon yksityiskohtien perusteella ja koska laserointi kattaa hyvin koko mustuaisaukon alueen. Tällä laserilla voidaan jopa auttaa potilaita, jotka kärsivät hämäränäköongelmista.\nTulehdusriski kaikessa kirurgiassa\nKuten minkä tahansa leikkauksen seurauksena, leikkausalue voi myös tulehtua. Tulehdusriskin arvioidaan sarveiskalvon laserleikkauksissa olevan noin promillen luokkaa. Tulehdusten estämiseksi leikattavaan silmään tiputetaan ennen ja jälkeen leikkauksen laajakirjoista antibioottia ja asiakas jatkaa tiputtelua 10 pv leikkauksen jälkeen. Erikoiskoulutetut hoitajamme huoltavat ja steriloivat leikkausvälineistön ja kaikki vaiheet varmistetaan erityisin indikaattorein laatujärjestelmämme mukaisesti.\nArpisamentuma eli haze PRK:ssa, FLOW:ssa ja LASEKissa\nAurinkolaseja on hyvä käyttää ulkona ollessa kirkkaassa auringonvalossa noin vuoden ajan varsinkin pintalaserleikkausten (PRK, FLOW ja LASEK) jälkeen, koska auringonvalo voi stimuloida haavanparanemisreaktiota, mikä puolestaan voi aiheuttaa taittovoiman palautumista entiseen suuntaan ja arpisamentuman tuloa. Arpisamentumaa ns. haze voi tulla vain pintalserleikkausten (PRK, FLOW ja LASEK) jälkeen, ei läppäleikkauksen (LASIK) jälkeen. Arpisamentuma voidaan hoitaa lääkityksellä tai korjausleikkauksella.\nLäpän teko LASIK-leikkauksessa\nLASIK-leikkauksessa sarveiskalvon läpän teossa voi joskus olla ongelmia, joita ei voi ennustaa. LASIK-toimenpide voidaan tämän takia joskus joutua keskeyttämään eikä laserointia tehdä sillä kerralla. Noin kolmen kuukauden kuluttua voidaan tehdä uusi LASIK-leikkaus. Kokeneiden silmälääkärien tekemissä leikkauksissa ongelmia on ilmennyt vain 1-2%:ssa leikkauksista. Turun Silmäexperttien silmäkirurgi Minna Sandberg-Lallin potilaista vain alle 0.5 %:lla pitkän kokemuksen ja kehittyneen laitteiston ansiosta.\nKäytämme moderneinta ja tieteellisesti erinomaiseksi osoittautunutta mikrohöylää (Schwind Carriazo-Pendular), joka mahdollistaa turvallisen, ennustettavan ja luotettavan läpänteon. Sen erityisominaisuutena on, että se suojelee ainoana mikrokeratomina erityisesti sarveiskalvon tärkeintä keskeistä osaa epätäydellisistä läpistä pallomaisen rakenteensa ja pyöreän teränsä ansiosta sekä keratomin heilurimaisen liikkeen ansiosta. Lisäksi siihen liittyvässä imurenkaassa on korkeampi vakuumikammio kuin muissa keratomeissa . Tämä lisää myös läpänteon turvallisuutta ja ennustettavuutta, kun vakuumi ei pääse niin helposti laukeamaan kuin muissa mikrokeratomeissa kesken läpänteon. Tällä mikrokeratomilla läpän paksuus voidaan räätälöidä kullekin potilaalle sopivimmaksi ottaen huomioon potilaan sarveiskalvon paksuus ja kaarevuus.\nEpiteelieroosi eli pintahiertymä\nEpiteelieroosio eli pintahiertymä läpän teon yhteydessä on mahdollista. Suurin riski on ihmisillä, joiden silmän pintakerros eli epiteeli on luonnostaan kiinnittynyt löyhästi. Tätä silmän ominaisuutta ei voi nähdä etukäteen. Pintahiertymä hidastaa silmän paranemista. Toipumiseen kuluu tällöin yksilöllisesti aikaa viikosta muutamaan kuukauteen. Sairauslomaa tarvitaan silloin enemmän kuin normaalisti (2-7 pv). Hoitona on piilolasin käyttö muutaman vuorokauden ajan. Epiteelieroosio ei huononna lopputulosta, mutta pitkittää paranemista.\nLäpän tekemisen yhteydessä voi esiintyä pienten sarveiskalvon reunasuonien vuotoa. Tämä ei haittaa toimenpiteen suorittamista. Silmän lievä verestys leikkauksen jälkeen on mahdollista ja vaaratonta. Tilanne korjautuu itsestään muutamassa viikossa.\nLeikkauksen yhteydessä läpän alle voi jäädä ”hippuja” kyynelnesteestä. Lievät muutokset eivät vaikuta näkemiseen eivätkä tarvitse hoitoa. Käytämme leikkauksen yhteydessä imevää luomenlevitintä estämään kyynelnesteen hippujen joutumista läpän alle. Heti leikkauksen jälkeen lääkäri tarkistaa silmän myös biomkroskoopissa leikkausmikroskoopin lisäksi ja jos läpän alla näkyy merkittäviä hippuja, niitä huuhdellaan uudestaan pois.\nPintaepiteeliä läpän alle\nHyvin harvoin (riski 2-3/1000 potilaasta) läpän alle voi ensimmäisten viikkojen aikana kasvaa sarveiskalvon epiteeliä eli pintakerrosta. Useimmiten pintakerros häviää itsestään, tarvittaessa läppä puhdistetaan kirurgisesti.\nOhuisiin sarveiskalvoihin LASEK, FLOW tai PRK pintalaser\nJos sarveiskalvo on liian ohut LASIK-leikkaukseen, toimenpide tehdään LASEK-, FLOW- tai PRK-menetelmällä. Sarveiskalvon ohuus on kuitenkin harvoin este LASIK-toimenpiteelle käytettäessä huippu modernia Pendular mikrohöylää.\nMikäli epiteelikerroksen rullaus ei onnistu LASEK-leikkauksessa, toimenpide tehdään kuten PRK:ssa.\nKortisonitipoista johtuen silmän sisäinen paine voi joskus nousta. Hoitona on tippojen vähentäminen tai vaihtaminen tai painetta alentavien silmätippojen käyttö.


Matematiikka, pitkä oppimäärä | Omnia\nLoogista matemaattista ajattelua ja edellytykset alan jatko-opintoihin.\nAikuislukion pitkän matematiikan kursseilla opit loogista matemaattista ajattelua. Suoritettuasi pitkän matematiikan kurssit hallitset muun muassa sieventämisen, geometrian, todennäköisyyslaskennan, derivoinnin ja integroinnin. Lisäksi saat valmiudet pyrkiä jatko-koulutukseen aloille, joissa sovelletaan matematiikkaa. Tällaisia aloja ovat esimerkiksi diplomi-insinöörikoulutus ja arkkitehtuuri. Aikuislukiossa voit suorittaa pitkän matematiikan yhdessä lukuvuodessa.\nKatso seuraava kurssin ajankohta: Pitkän matematiikan kurssitarjonta 2017-2018.\nMAY01 Luvut ja lukujonot (pitkälle ja lyhyelle oppimäärälle yhteinen kurssi)\nMAA02 Polynomifunktiot ja -yhtälöt\nMAA05 Analyyttinen geometria\nMAA07 Trigonometriset funktiot\nMAA08 Juuri- ja logaritmifunktiot\nMAA14 Kertaus ja syventäminen\nOpiskelu on maksutonta Omnian tutkinto-opiskelijoille ja Espoon päivälukiolaisille sekä peruskoululaisille ja 10-luokkalaisille.


B Secure – ole valmis odottamattoman varalle | Bondora\nB Secure – ole valmis odottamattoman varalle\nMuuta lainasi kestoaikaa\nValitse itse maksupäiväsi\nAktivoi B Secure\nMikä on B Secure?\nKuinka aktivoin B Securen?\nMaksaako B Secure jotain?\nB Securen käyttöehdot\nB Secure antaa sinulle joustavuutta lainasi suhteen, sekä suojaa elämän yllätyksiltä. Se soveltuu kaikille asiakkaille, joilla on yksi tai useampi aktiivinen Bondoran laina. Palvelun aktivointi on helppoa – voit hoitaa sen ihan itse noin 60 sekunnissa!\nMenetitkö työsi? Odottamaton kuluerä? Ei hätää.*\nPidä lyhennysvapaata lainapääoman maksusta\nPidennä tai lyhennä maksuaikaasi\nValitse sinulle sopiva kuukausittainen maksupäivä\nSiirry B Secure -palvelun osioon ja klikkaa ‘Hae heti’\nKäy läpi palvelun käyttöehdot ja allekirjoita sopimus\nB Securen kuukausittainen palvelumaksu on 10 €, riippumatta aktiivisten lainojesi lukumäärästä tai lainasummasta.\nB Securen palvelumaksu lisätään kuukausittaiseen maksuerääsi. Palvelumaksu vähennetään automaattisesti Bondoran tililtäsi kerran kuukaudesssa, lainanmaksusi yhteydessä. Varmista siis, että Bondoran tililläsi on riittävästi varoja kattamaan kuukausittainen lainanmaksu, sekä B Securen lasku.\nB Secure -palvelun aktivoinnin jälkeen, tulee ensimmäinen lasku maksaa yhdessä kuukausittaisen maksuerän kanssa riippumatta siitä, onko maksuaikataulua muutettu vaiko ei.\nB Secure tulee koskemaan kaikkia nykyisiä ja tulevia lainasopimuksiasi ja se loppuu yhdessä viimeisen lainasopimuksesi kanssa.\n*B Securen käyttöehdot\nB Secure -palvelun avulla voit tehdä muutoksia lainasopimukseesi yksi muutos kerrallaan. Mikäli haluat tehdä useampia muutoksia, voit tehdä seuraavan muutoksen sen jälkeen, kun olet suorittanut vähintään yhden maksuerän uuden maksuaikataulun mukaisesti.\nB Secure -palvelu on voimassa lainan viimeisen maksuerän suorittamiseen asti. Mikäli sinulla on voimassa useita lainasopimuksia, on B Secure voimassa viimeisen lainan viimeisen maksuerän suorittamiseen asti.\nJos olet jo tehnyt muutoksia lainan maksuaikatauluun käyttäen hyväksi B Secure -palvelua, et voi enää peruuttaa palvelua, ennen viimeisen lainasopimuksen päättymistä. Jos olet aktivoinut B Secure -palvelun, mutta et ole vielä tehnyt muutoksia lyhennyssuunnitelmaasi, voit poistaa palvelun käytöstä ottamalla yhteyttä asiakaspalveluumme. Tässä tapauksessa, viimeinen lasku B Secure -palvelusta tulee maksaa seuraavan kuukausimaksun yhteydessä, ja B Secure -palvelu poistuu käytöstä 30 päivän jälkeen peruutuksesta.\nB Secure -palvelua ei voida käyttää, mikäli sinulla on pitkäaikaista velkaa Bondoralle, ja meillä on oikeus aloittaa velan perintä tuomioistuimen kautta. Mikäli sinulla on olemassa olevia velkoja Bondoralle (mukaan lukien lainanlyhennys, korot, muut velat, tai B Secure -palvelun kuukausimaksu), on sinun maksuaikataulun muuttamisen yhteydessä maksettava kaikki velat pois seuraavan aikataulun mukaisen maksun yhteydessä.\nHuom! Mikäli sinulla on maksusuunnitelman muutoksen tekemisen hetkellä erääntynyttä velkaa, se jaetaan automaattisesti jatkosuunnitelmaan.\nMikäli sinulla on useita lainoja, niin B Securen avulla tehdyt maksusuunnitelman muutokset sovelletaan kaikkiin lainoihin.\nB Secure – siinä silloin, kun sitä eniten tarvitset\nHanki käyttöösi B Secure ja ole valmiina huomista varten.\nAktivoi B Secure heti